Zapisnik s 15. sjednice Općinskog vijeća Općine Kloštar Podravski,

održane 28. prosinca 2022. godine u vijećnici Općine Kloštar

Podravski, Kralja Tomislava 2

# Sjednica je sazvana sazivom KLASA: 024-02/22-01/11, URBROJ: 2137-16-01/01-22-01 od 21. prosinca 2022. godine.

Sjednicu je otvorila predsjednica u 18.00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Marijana Lovrenčec
6. Mirko Šandrovčan
7. Ankica Jelušić
8. Branko Golubić
9. Mirko Debeljak
10. Ivana Pavunić
11. Ivan Šipek

b) Ostali:

1. Siniša Pavović – općinski načelnik,

2. Nataša Martinčević - Pročelnica JUO Općine Kloštar Podravski,

3. Ivan Čupen - upravni referent za komunalno-infrastrukturne projekte,

4. Dubravka Domović - referentica za administrativne poslove, zapisničarka.

Nakon prozivke, predsjednica Općinskog vijeća konstatira da je sjednici prisutno 11 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni Lidija Gatalica i Darijo Šogorić.

Predsjednica je predložila i sljedeći

DNEVNI RED:

1. Usvajanje Zapisnika sa prethodne 14. sjednice Općinskog vijeća Općine Kloštar Podravski.
2. Donošenje III. izmjene i dopune Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu.
3. Donošenje Odluke o načinu pružanja javne usluge na području Općine Kloštar Podravski.
4. Donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2022. godini.
5. Donošenje Programa o izmjeni Programa održavanja komunalne infrastrukture na području Općine Kloštar Podravski u 2022. godini.
6. Donošenje Programa o izmjeni Programa građenja komunalne infrastrukture na području Općine Kloštar Podravski u 2022. godini.
7. Donošenje Plana o izmjeni Plana javnih potreba u socijalnoj skrbi na području Općine Kloštar Podravski u 2022. godini.
8. Donošenje Programa o izmjeni Programa javnih potreba u predškolskom odgoju

na području Općine Kloštar Podravski u 2022. godini.

1. Donošenje Programa o izmjeni Programa javnih potreba u kulturi na području Općine Kloštar Podravski za 2022. godinu.
2. Donošenje Programa o izmjeni Programa javnih potreba u sportu na području Općine Kloštar Podravski za 2022. godinu.
3. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika s prethodne 14. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 13. sjednice Općinskog vijeća Općine Kloštar Podravski.

Jednoglasno, s 10 glasova „ZA” usvojen je zapisnik s 13. sjednice Općinskog vijeća Općine Kloštar Podravski.

Točka 2.

Donošenje III. izmjene i dopune Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu

Nataša Martinčević je pojasnila prihode i rashodi te manjak koji se odnosi na podignut kredit za školsko sportsku dvoranu te napomenula kako je Proračun uravnotežen.

Jednoglasno, s 10 glasova „ZA” donose se III. izmjene i dopune Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. godinu.

III. izmjene i dopune Proračuna Općine Kloštar Podravski za 2022. godinu i Projekcije Proračuna Općine Kloštar Podravski za 2023. i 2024. Godinu prilažu se ovom zapisniku i čine njegov sastavni dio.

Točka 3.

Donošenje Odluke o načinu pružanja javne usluge na području Općine Kloštar Podravski

Nataša Martinčević pojašnjava kako se mijenja članak 7., s napomenom da cjenik donosi DRAVA KOM. Razvidno je kako je cijena odvoza otpada za korisnike koji sami kompostiraju biootpad 8,00 €, a za korisnike koji daju biootpad na organizirani odvoz iznosi 9,00 €. Cijene su s PDV-om (13%).

Jednoglasno, s 10 glasova „ZA” donosi se Odluka o načinu pružanja javne usluge na područjuOpćine Kloštar Podravski.

Odluka se prilaže ovom zapisniku i čine njegov sastavni dio.

4. Točka

Donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2022. godini

Nataša Martinčević objašnjava kako je u ovoj točci predviđen iznos od 10.000,00 kuna, a ostvareno je 3.875,00 kuna.

Jednoglasno, s 10 glasova „ZA” donosi se Program o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2022. Godin

Program se prilaže ovom zapisniku i čine njegov sastavni dio.

5. Točka

Donošenje Programa o izmjeni Programa održavanja komunalne infrastrukture

na području Općine Kloštar Podravski u 2022. godini

Nataša Martinčević izvještava kako pod ovaj program pripada: održavanje čistoće javnih površina, održavanje javnih zelenih površine, održavanje nerazvrstanih cesta i održavanje groblja.

Jednoglasno, s 10 glasova „ZA” donosi se Program o izmjeni Programa održavanja komunalne infrastrukture na području Općine Kloštar Podravski u 2022. godini.

Program se prilaže ovom zapisniku i čine njegov sastavni dio.

6. Točka

Donošenje Programa o izmjeni Programa građenja komunalne infrastrukture

na području Općine Kloštar Podravski u 2022. godini

Nataša Martinčević pojašnjava da se promjena odnosi na modernizaciju javne rasvjete, a radi se o iznosu od 71.112,50 kuna.

Jednoglasno, s 10 glasova „ZA” donosi se Programa o izmjeni Programa građenja komunalne infrastrukture na području Općine Kloštar Podravski u 2022. godini.

Program se prilaže ovom zapisniku i čine njegov sastavni dio.

Na sjednicu je stigla vijećnica Ivana Pavunić.

Točka 7.

Donošenje Plana o izmjeni Plana javnih potreba u socijalnoj skrbi

na području Općine Kloštar Podravski u 2022. godini

Nataša Martinčević objašnjava kako je sveukupno raspoređeno sredstava u svoti 457.250,00 kuna, prema stavkama koje su vidljive u primljenim materijalima.

Jednoglasno, s 11 glasova „ZA” donosi se Plan o izmjeni Plana javnih potreba u socijalnoj skrbi

na području Općine Kloštar Podravski u 2022. godini

Plan se prilaže ovom zapisniku i čine njegov sastavni dio.

Točka 8.

Donošenje Programa o izmjeni Programa javnih potreba u predškolskom odgoju

na području Općine Kloštar Podravski u 2022. Godini

Nataša Martinčević objašnjava raspodjelu sredstava za boravak djece u dječjim vrtićima i Igraonici Lina za što je potrebno 494.450,00 kuna.

Jednoglasno, s 11 glasova „ZA” donosi se Programa o izmjeni Programa javnih potreba u

predškolskom odgoju na području Općine Kloštar Podravski u 2022. godini.

Program se prilaže ovom zapisniku i čine njegov sastavni dio.

Točka 9.

Donošenje Programa o izmjeni Programa javnih potreba u kulturi

na području Općine Kloštar Podravski za 2022. godinu

Nataša Martinčević navodi promjene u Programu: za Knjižnicu i čitaonicu „Fran Galović“ Koprivnica-bibliobus izdvojeno je 3.500,00 kuna, a za redovnu djelatnost udruga 273.200,00 kuna.

Jednoglasno, s 11 glasova „ZA” donosi se Programa o izmjeni Programa javnih potreba u kulturi

na području Općine Kloštar Podravski za 2022. godinu.

Program se prilaže ovom zapisniku i čine njegov sastavni dio.

Točka 10.

Donošenje Programa o izmjeni Programa javnih potreba u sportu

na području Općine Kloštar Podravski za 2022. godinu

Nataša Martinčević navodi kako je došlo do promjene u točki III. gdje se planiraju se sredstva u iznosu od 476.400,00 kuna.

Jednoglasno, s 11 glasova „ZA” donosi se Programa o izmjeni Programa javnih potreba u sportu

na području Općine Kloštar Podravski za 2022. godinu.

Program se prilaže ovom zapisniku i čine njegov sastavni dio.

Točka 11.

Različito

Siniša Pavlović obavještava vijećnike da je općina Jasenice donijela Odluku o bratimljenju, na nama je donijeti zaključak i uputiti pismo namjere. Maslenica, odnosno Jasenice je „morska“ općina, mi smo kontinentalna i baš zbog toga bi bila zanimljiva razmjena kulturnih, sportskih i drugih događanja.

Jednoglasno, s 11 glasova „ZA” donosi se Zaključak o bratimljenju s općinom Jasenice.

Siniša Pavlović konstatira kako je vidljivo da je godina koja se završava bila više nego uspješna, neki projekti su izravno financirani iz drugih izvora, otvorena je nova školsko sportska dvorana, uskoro ide natječaj za tržnicu, jučer smo primili Ugovor s milijun kuna za projekt Zaželi 3, gdje će biti uključene i zaposlene žena, a ministar je rekao da se početkom sljedeće godine ide sa fazom IV. Projektiranje za Dom za starije i nemoćne je u tijeku, natječaj je raspisan, a mi moramo osigurati za naše starije jedan ugodan smještaj. Jučer je u Međimurju održan radni sastanak Vlade RH, naše Toplice idu dalje: slijedi ishođenje Građevinske dozvole i javljanje na natječaj početkom veljače. Što se tiče Poduzetničke zone, nemamo velikih očekivanja: ono što je popunjeno, to radi stabilno, a puno firmi radi na vlastitim zemljištima, tako da Terme i Elektrana više znače za razvoj naše općine, uz to ide rudna renta 3,6-7% pa se iz toga vidi kako smo dobro radili. Hvala na dobroj suradnji, vjerujem da naš proračun za iduću godinu bude i premašen, čestitke za blagdane.

Marijan Belec ispred MO Prugovac, zahvaljuje svima za sve što je napravljeno u Prugovcu i nada se da će se tako dobro raditi i na godinu.

Mirko Debeljak spominje problem ulice Uličke, gdje luta 12 pasa, vrlo opasnih. Što se može napraviti?

Siniša Pavlović odgovara da će na teren izaći komunalni redar, neka se obavijeste vlasnici, a psi koji nemaju čipove neka se riješe prema uhodanoj proceduri.

Mirko Debeljak poželio je vijećnicima i njihovim obiteljima svako dobro u novoj godini.

Marija Šimunko zahvaljuje načelniku i djelatnicama JUO koji vodi Nataša Martinčević na izvanrednoj suradnji, a koja se temelji na rezultatima. Njihove su odluke i njihov rad ispravne i u interesu naše općine. Nada se i daljnjem uspjehu te sve najbolje želi svima prisutnima.

Mirko Šandrovčan zahvaljuje na pravoj suradnji svima uz nadu da će se nastaviti u istom tempu i želi svako dobro.

Ana Jelušić u ime Udruge žena Kloštar Podravski upućuje čestitke za Novu uz želju da svi budu zdravi i zadovoljni.

Ivan Čupen poželio je sretnu i uspješnu novu 2023. godinu.

Sjednica završena u 18.23 sati.

Zapisničarka: Predsjednica:

Dubravka Domović Marija Šimunko